《席上探得随字送曼叔密学赴太原》
宋代·陈襄

帝念唐风古未衰，便蕃恩宠命中师。
暂驱太守折幡去，应有儿童竹马期。
塞外烟云千里静，帐前貔虎万兵随。
谁怜白发诗书帅，曾见昭陵坐论时。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。